ΚΑΝΟΝΙΣΜΟΣ (ΕΚ) αριθ. 1549/95 ΤΟΥ ΣΥΜΒΟΥΛΙΟΥ της 29ης Ιουνίου 1995 για την τροποποίηση του κανονισμού (ΕΟΚ) αριθ. 2392/86 για την κατάρτιση του κοινοτικού αμπελουργικού μητρώου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2392/86 του Συμβουλίου της 24ης Ιουλίου 1996 για την κατάρτιση του κοινοτικού αμπελουργικού μητρώου (1), και ιδίως το άρθρο 4,

την πρόταση της Επιτροπής (2),

Εκτιμώντας:

ότι από την εξέλιξη της αμπελουργικής αγοράς διαπιστώθηκε ότι η κατάρτιση του κοινοτικού αμπελουργικού μητρώου συνιστά απαραίτητο μέσο για να διασφαλισθεί η ορθολογική λειτουργία της κοινής οργανώσεως της αμπελοοινικής αγοράς, και ειδικότερα ο έλεγχος των εκτάσεων που είναι φυτευμένες με άμπελο 7 ότι ορισμένα κράτη μέλη συνάντησαν τεχνικές δυσκολίες που επιβράδυναν την υποχρέωσή τους να δημιουργήσουν το μητρώο εντός της προθεσμίας που προβλέπεται από τον κανονισμό (ΕΟΚ) αριθ. 2392/86 7 ότι πρέπει να ληφθούν υπόψη οι δυσκολίες αυτές και να παραταθεί η προθεσμία που προβλέπεται στο άρθρο 4 παράγραφος 1 του ανωτέρω κανονισμού 7 ότι, σύμφωνα με την πράξη προσχώρησης της Αυστρίας, της Φινλανδίας και της Σουηδίας, η Αυστρία πρέπει να καταρτίσει το αμπελουργικό μητρώο έως τις 31 Δεκεμβρίου 1996 το αργότερο 7 ότι είναι επιθυμητό να εναρμονισθούν όλες οι προθεσμίες για την κατάρτιση του αμπελουργικού μητρώου με εκείνη που προβλέπεται σ' αυτή την πράξη προσχώρησης 7 ότι τα μέτρα που προβλέπονται στον παρόντα κανονισμό πρέπει να είναι επαρκώς ελαστικά για να είναι δυνατή η προσαρμογή τους στην εξέλιξη της κοινής οργανώσεως της αμπελοοινικής αγοράς 7 ότι, λαμβάνοντας υπόψη τις τρέχουσες συζητήσεις του Συμβουλίου όσον αφορά την αναμόρφωση αυτής της κοινής οργανώσεως, πρέπει να ανατεθεί στην Επιτροπή να μεριμνά ώστε να μη ληφθούν μέτρα τα οποία υπάρχει κίνδυνος να είναι άχρηστα συντόμως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2392/86 τροποποιείται ως εξής:

1. Στο άρθρο 4, η παράγραφος 1 αντικαθίσταται από το ακόλουθο κείμενο:

«1. Το μητρώο καταρτίζεται στο σύνολό του το αργότερο στις 31 Δεκεμβρίου 1996.»

2. Στο άρθρο 4 προστίθεται η ακόλουθη παράγραφος 4:

«4. Τα κράτη μέλη τα οποία, κατά την 1η Ιουλίου 1995 δεν έχουν ακόμη καταρτίσει το αμπελουργικό μητρώο ή το έχουν καταρτίσει εν μέρει, καταρτίζουν πριν από τις 31 Δεκεμβρίου 1996 μια χαρτογραφική βάση αναφοράς που θα καλύπτει το σύνολο της περιμέτρου των εκτάσεων που καλλιεργούνται με άμπελο.

Τα κράτη μέλη διαβιβάζουν στην Επιτροπή, πριν από την 1η Νοεμβρίου 1995, το πρόγραμμα ολοκληρώσεως του αμπελουργικού μητρώου και, ενδεχομένως, την πρόοδο των εργασιών που έχουν ήδη πραγματοποιηθεί.

Η Επιτροπή εξετάζει το πρόγραμμα αυτό και εξουσιοδοτεί τη λήψη μέτρων που να συμβιβάζονται με τις προβλεπόμενες ανάγκες που θα προκληθούν από την εξέλιξη της κοινής οργανώσεως της αμπελοοινικής αγοράς.

Η Κοινότητα συμμετέχει στη χρηματοδότηση αυτού του μέτρου με ποσό ίσο προς το 50 % του πραγματικού του κόστους. Δίνεται ωστόσο η άδεια σε όσα κράτη μέλη, που την 1η Ιουλίου 1995 έχουν καταρτίσει μερικώς μόνο το αμπελουργικό μητρώο, να το συμπληρώσουν εφόσον ευρίσκεται σε πολύ προχωρημένο στάδιο. Στην περίπτωση αυτή, η χρηματοδότηση της Κοινότητας περιορίζεται στη συμμετοχή της στην πραγματοποίηση του απλουστευμένου μητρώου για τις σχετικές επιφάνειες.

Το κόστος του υπάρχοντος αμπελουργικού μητρώου για την περιοχή του Douro στην Πορτογαλία συγχρηματοδοτείται έως τις 31 Δεκεμβρίου 1996, με την επιφύλαξη της δυνατότητας να αποφασισθεί, στα πλαίσια της αναθεώρησης της κοινής οργάνωσης της αμπελοοινικής αγοράς, χρηματοδότηση αντίστοιχη με εκείνη του απλουστευμένου μητρώου, εφόσον κρίνεται αναγκαίο για τη συνέχιση των εργασιών μετά από αυτή την ημερομηνία.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Ιουνίου 1995.

Για το Συμβούλιο Ο Πρόεδρος J. BARROT

(1) ΕΕ αριθ. L 208 της 31. 7. 1986, σ. 1. Κανονισμός όπως τροποποιήθηκε τελευταία από την πράξη προσχώρησης του 1994.

(2) ΕΕ αριθ. C 99 της 21. 4. 1995, σ. 43.